Odvolanie proti rozhodnutiu o vyrubení dane z nehnuteľností
			
Ing. Ľubomír Drahno, Rázusova 2/15, Považská Bystrica
Mestský úrad
Centrum 1235/1
017 80 Považská Bystrica
Považská Bystrica 20. 6. 2022
Vec:		Odvolanie proti rozhodnutiu dane z nehnuteľností
V súlade s ustanovením § 72 zákona č. 563/2009 Z. z. o správe daní – daňový poriadok podávam odvolanie proti rozhodnutiu Mestského úradu Považská Bystrica č. III/450/2012/ 13/Har zo dňa 10. 5. 2022, ktorým mi bola vyrubená daň z nehnuteľností podľa zákona č. 582/2004 Z. z. o miestnych daniach a miestnom poplatku v znení neskorších predpisov za pozemky a lesné pozemky z inej (väčšej) výmery, ktorých som vlastníkom, v sume 22,65 €. Ide o inú sumu dane ako som uviedol v podanom daňovom priznaní za rok 2021 vzhľadom na to, že došlo k zmene skutočností rozhodujúcich na vyrubenie dane z nehnuteľností podľa § 19 ods. 1 zákona o miestnych daniach.
Na zdôvodnenie uvádzame, že koncom roka 2020 som dostal stavebné povolenie na stavebné úpravy obytného domu, ktorý je postavený na výmere o rozlohe 300 m2 v rámci parcely o výmere 550 m2. Vydané stavebné povolenie sa týka časti tejto parcely o rozlohe 300 m2, pričom táto časť pozemku sa zdaňuje podľa § 8 ods. 1 zákona o miestnych daniach a zvyšná časť parcely o rozlohe 250 m2 sa zdaňuje podľa § 12 ods. 1 zákona o miestnych daniach. Fotokópiu stavebné povolenia prikladám v prílohe tohto odvolania.
Ďalej uvádzam, že z celkovej výmery 1 500 m2 lesného pozemku, ktorého som bol vlastníkom už od roku 2001 nadobudnutého dedením, som v roku 2020 časť v rozlohe 750 m2 odpredal, o čom je vykonaná aj zmena vlastníctva v príslušnom katastri nehnuteľností už v roku 2020, a ktorého fotokópiu prikladám. Daň z nehnuteľností mi bola vyrubená z pôvodnej výmery 1 500 m2.
Na základe uvedených skutočností žiadam o zrušenie rozhodnutia o dani z nehnuteľností a o vydanie nového rozhodnutia v správnej (nižšej) výške.

Prílohy:
1.	Fotokópia stavebného povolenia
2.	Fotokópia kúpne zmluvy a výpisu s katastra